ตลาดหุ้นยุโรปปรับตัวขึ้น ขณะนักลงทุนยังวิตกหนี้กรีซ
ตลาดหุ้นยุโรปเปิดตลาดวันนี้ปรับตัวสูงขึ้น อย่างไรก็ตาม นักลงทุนยังคงกังวลเกี่ยวกับสถานการณ์หนี้กรีซ
19 มิ.ย. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้ปรับตัวสูงขึ้น อย่างไรก็ตาม นักลงทุนยังคงกังวลเกี่ยวกับสถานการณ์หนี้กรีซ
โดยดัชนี Stoxx Europe 600 บวก 0.4% แตะ 385.89 เมื่อเวลา 8.10 น.ตามเวลาลอนดอนดัชนี CAC-40 ตลาดหุ้นฝรั่งเศสเปิดวันนี้ที่ 4,807.58 จุด เพิ่มขึ้น 4.10 จุด, +0.06% และดัชนี DAX ตลาดหุ้นเยอรมันเปิดวันนี้ที่ 11,121.30 จุด เพิ่มขึ้น 21.00 จุด, +0.19% หุ้นบังโค บีพีไอ ร่วง 3.9% ส่วนหุ้นโคลท์ กรุ๊ป พุ่ง 20%
ขณะที่ ธนาคารกลางยุโรป (ECB) จะจัดการประชุมฉุกเฉินในวันนี้ ที่เมืองแฟรงก์เฟิร์ต ประเทศเยอรมนี เพื่อหารือกันเกี่ยวกับปัญหาสภาพคล่องถดถอยของธนาคารกรีซ
โดยรายงานของสื่อต่างประเทศระบุว่า ในการประชุมวันนี้ เจ้าหน้าที่ ECB จะพิจารณาคำร้องขอของธนาคารกลางกรีซที่ต้องการให้ ECB เพิ่มเพดานเงินช่วยเหลือฉุกเฉิน หรือ Emergency Liquidity Assistance (ELA) อีกกว่า 3 พันล้านยูโรให้กับธนาคารกลางกรีซ